Úradný vestník L 013 , 20/01/2004 S. 0019 - 0027



Nariadenie komisie (ES) č. 86/2004 z 15. januára 2004, ktorým sa ustanovuje obchodná norma pre hrušky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], najmä na článok 2 ods. 2, keďže: (1) Hrušky patria medzi výrobky vymenované v prílohe I k nariadeniu (ES) č. 2200/96, pre ktoré sa musia prijať normy. Nariadenie Komisie (ES) č. 1619/2001, ktoré ustanovuje obchodné normy pre jablká a hrušky a ruší nariadenie (EHS) č. 920/89 [2] ustanovuje obchodnú normu spoločnú pre jablká a hrušky. (2) V záujme jasnosti pracovná skupina pre štandardizáciu výrobkov podliehajúcich skaze a rozvoj kvality Európskej hospodárskej komisie Organizácie spojených národov (EHK/OSN) rozhodla, že pravidlá pre hrušky musia byť oddelené od pravidiel pre jablká. Nariadenie (ES) č. 1619/2001 sa zrušilo nariadením Komisie (ES) č. 85/2004 z 15. januára 2004, ktoré stanovuje obchodnú normu pre jablká [3]. Vzhľadom na to by sa mala prijať nová obchodná norma pre hrušky. (3) Uplatnenie týchto nových noriem by malo odstrániť výrobky neuspokojivej kvality z trhu, zosúladiť výrobu s požiadavkami spotrebiteľov a uľahčiť obchod založený na spravodlivej súťaži, čím sa zlepší ziskovosť. (4) Tieto normy sa uplatňujú na všetkých stupňoch obchodu. Diaľková doprava, skladovanie počas istého obdobia a rôzne procesy, ktorým sa výrobky podrobujú, môžu spôsobiť istý stupeň zhoršenia kvality kvôli biologickým procesom prebiehajúcich v nich alebo kvôli ich rýchlej skaze. Toto zhoršenie kvality by sa malo zohľadniť pri uplatňovaní normy na stupňoch obchodu po expedícii. (5) Keďže výrobky "Extra" triedy musia byť zvlášť starostlivo vytriedené a balené, v ich prípade by sa mala brať do úvahy len strata čerstvosti a napučania. (6) Opatrenia tohto nariadenia sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Obchodná norma pre hrušky patriace pod kód KNex080820 je ustanovená v prílohe. Norma sa uplatní na všetkých stupňoch obchodu za podmienok ustanovených v nariadení (ES) č. 2200/96. Avšak na stupňoch, ktoré nasledujú po expedícii, môžu v súvislosti s požiadavkami normy výrobky vykazovať: - miernu stratu čerstvosti a napučania, - pri výrobkoch zatriedených v iných triedach ako je "Extra" trieda mierne zhoršenie kvality spôsobené ich vývojom a ich sklonom k rýchlej skaze. Článok 2 Toto nariadenie nadobúda účinnosť 20. deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. januára 2004 Za Komisiu Franz Fischler člen Komisie [1] Ú. v. ES L 297, 21.11.1996, s. 1. Nariadenie naposledy zmenené nariadením Komisie (ES) č. 47/2003 (Ú. v. ES L 7, 11.1.2003, s. 64). [2] Ú. v. ES L 215, 9.8.2001, s. 3. Nariadenie naposledy zmenené nariadením Komisie (ES) č. 46/2003 (Ú. v. ES L 7, 11.1.2003, s. 61). [3] Ú. v. EÚ L 13, 20.1.2004, s. 3. -------------------------------------------------- PRÍLOHA NORMA PRE HRUŠKY I. DEFINÍCIA VÝROBKU Táto norma sa vzťahuje na hrušky odrôd (kultivarov) vypestovaných z Pyrus communis L. určené na dodávku spotrebiteľovi v čerstvom stave; hrušky na priemyselné spracovanie sú vylúčené. II. POŽIADAVKY NA KVALITU Účelom normy je definovať požiadavky na kvalitu hrušiek po úprave a balení. A. Minimálne požiadavky Hrušky musia byť vo všetkých triedach s ohľadom na osobitné ustanovenia pre každú triedu a povolené odchýlky: - celé, - zdravé; plody napadnuté hnilobou alebo inak znehodnotené, a tak nevhodné na spotrebu sú vylúčené, - čisté, prakticky bez viditeľných cudzích látok, - prakticky bez škodcov, - prakticky bez poškodenia spôsobeného škodcami, - bez nadmernej povrchovej vlhkosti, - bez cudzieho pachu a/alebo chuti. Okrem toho musia byť opatrne zberané. Vývin a stav hrušiek musia byť také, aby umožňovali: - pokračovať v procese dozrievania a aby dosiahli stupeň zrelosti požadovaný v súvislosti s vlastnosťami danej odrody, - vydržali prepravu a manipuláciu a - aby boli doručené v uspokojivom stave na miesto určenia. B. Zatriedenie Hrušky sa zaraďujú do troch tried definovaných nižšie. i) "Extra" trieda Hrušky tejto triedy musia mať vynikajúcu kvalitu. Ich tvar, veľkosť a vyfarbenie musia byť charakteristické pre danú odrodu, musia mať nepoškodenú stopku. Dužina musí byť dokonale zdravá a pokožka musí byť bez vystupujúcej hrdzavosti [1]. Plody musia byť bez chýb, s výnimkou veľmi drobných povrchovým chýb, pokiaľ tieto nezhoršujú celkový vzhľad plodov, ich kvalitu, trvanlivosť a obchodnú úpravu v obale. Hrušky nesmú byť pieskovité. ii) I. trieda Hrušky tejto triedy musia byť dobrej kvality. Ich tvar, veľkosť a vyfarbenie musia byť charakteristické pre danú odrodu, musia mať nepoškodenú stopku. Dužina musí byť dokonale zdravá a pokožka musí byť bez vystupujúcej hrdzavosti [2]. Sú však prípustné nasledujúce drobné chyby, ak nezhoršujú všeobecný vzhľad plodov, ich kvalitu, trvanlivosť a obchodnú úpravu v obale: - malé chyby tvaru, - malé chyby vývinu - malé chyby vo vyfarbení, - malé chyby pokožky, ktoré nesmú byť väčšie ako: - 2 cm dlhé pri chybách pozdĺžneho tvaru, - 1 cm2 celkovej plochy pre iné chýby s výnimkou Venturia pirina a V. inaequalis, ktorých celková plocha nesmie byť väčšia ako 0,25 cm2 - mierne otlačenia, ktoré nepresiahnu celkovú plochu 1cm2 a nemajú zmenenú farbu. Stopka môže byť mierne poškodená. Hrušky nesmú byť pieskovité. iii) II. trieda Do tejto triedy sa zaraďujú hrušky, ktoré nie je možné zaradiť do vyšších tried, ale spĺňajú minimálne požiadavky uvedené vyššie. Dužina musí byť bez väčších chýb. Nasledujúce chyby sú povolené, ak si plody zachovávajú základné znaky čo sa týka kvality, trvanlivosti a obchodnej úpravy: - chyby tvaru, - chyby vo vývine, - chyby vo vyfarbení, - mierne vystupujúca hrdzavosť [3], - chyby pokožky, ktoré nesmú byť väčšie ako: - 4 cm dlhé pri chybách pozdĺžneho tvaru, - 2,5 cm2 celkovej plochy pri iných chybách s výnimkou Venturia pirina a V. inaequalis, ktorých celková plocha povrchu nesmie byť väčšia ako 1 cm2, - mierne otlačenia, ktoré nepresiahnu celkovú plochu 1cm2 a ktoré môžu mať mierne zmenenú farbu. III. POŽIADAVKY NA TRIEDENIE PODĽA VEĽKOSTI Veľkosť je určená maximálnym priečnym priemerom. Pre každú triedu sa vyžaduje nasledujúca minimálna veľkosť: | "Extra" | I. trieda | II. trieda | Veľkoplodé odrody | 60 mm | 55 mm | 55 mm | Ostatné odrody | 55 mm | 50 mm | 45 mm | [1] Toto neplatí, ak je zhrubnutie charakteristickou črtou odrody. [2] Toto neplatí, ak je zhrubnutie charakteristickou črtou odrody. [3] Toto neplatí, ak je zhrubnutie charakteristickou črtou odrody. --------------------------------------------------